বেগম খালেদা জিয়ার সুস্থতা কামনায় মহেশখালী উপজেলা বিএনপির গণদোয়া অনুষ্ঠিত

হ্যাপী করিম, মহেশখালী :
সাবেক প্রধানমন্ত্রী ও বাংলাদেশ জাতীয়তাবাদী দল (বিএনপি)-এর চেয়ারপার্সন দেশনেত্রী বেগম খালেদা জিয়ার সুস্থতা ও দীর্ঘায়ু কামনায় মহেশখালী উপজেলা বিএনপির উদ্যোগে গণদোয়া মাহফিল অনুষ্ঠিত হয়েছে।

শুক্রবার (৫ ডিসেম্বর) বিকেলে নতুন বাজার মাঠে এই গণদোয়া মাহফিলের আয়োজন করা হয়। এতে মহেশখালী উপজেলা বিএনপি ও অঙ্গ-সহযোগী সংগঠনের বিপুলসংখ্যক নেতাকর্মী অংশগ্রহণ করেন।

অনুষ্ঠানে প্রধান অতিথি হিসেবে উপস্থিত ছিলেন বিএনপির কেন্দ্রীয় কমিটির সদস্য ও ধানের শীষের মনোনীত প্রার্থী (সাবেক এমপি) আলমগীর মোহাম্মদ মাহফুজ উল্লাহ ফরিদ।

উপস্থিত ছিলেন..জেলা বিএনপির সাবেক সহ-সভাপতি মাস্টার আব্দুল মান্নান, মহেশখালী বিএনপির সভাপতি সাবেক চেয়ারম্যান রুহুল কাদের বাবুল, পৌর বিএনপির সাবেক সভাপতি এডভোকেট হামিদুল হক, পৌর বিএনপির সাধারণ সম্পাদক নুরুল ইসলাম কমিশনার, সালাহউদ্দিন রতন, ছোট মহেশখালী ইউনিয়ন পরিষদের সাবেক চেয়ারম্যান ও বিএনপির নেতা সিরাজুল মোস্তফা বাঁশি, কুতুবজোম ইউনিয়ন পরিষদের সাবেক চেয়ারম্যান ও কুতুবজোম ইউনিয়ন বিএনপির আহবায়ক মৌলভী শফিউল আলম ও সদস্য সচিব মাসুক ইসলাম মাসুদ, হোয়ানক বিএনপির আহ্বায়ক আব্দুল করিম বিএ, শাপলাপুর বিএনপির সাধারণ সম্পাদক সিরাজুল ইসলাম, মাতারবাড়ি বিএনপির আহ্বায়ক গোলাম মোস্তফা ছৈদর, উপজেলা ছাত্রদল নেতা তারেক রহমান জুয়েল’সহ বিএনপি, যুবদল, ছাত্রদল, কৃষকদল, জাসাস ও মৎস্যজীবী দলের নেতৃবৃন্দ।

দোয়া মাহফিলে বক্তারা বলেন,“দেশ আজ এক সংকটকাল অতিক্রম করছে। এই সময়ে গণতন্ত্র পুনরুদ্ধারে দেশনেত্রী বেগম খালেদা জিয়ার সুস্থতা অত্যন্ত জরুরি। আল্লাহ যেন তাকে দ্রুত সুস্থতা দান করেন এবং দেশ ও জাতির কল্যাণে আবারও নেতৃত্ব দেওয়ার তাওফিক দান করেন।”

বক্তারা আরও বলেন, খালেদা জিয়া বাংলাদেশের গণতন্ত্র ও মানুষের অধিকার রক্ষার প্রতীক। তাঁর সুস্থতা কামনায় আজকের এই গণদোয়া মাহফিল আয়োজন করা হয়েছে।

শেষে দেশনেত্রীর দ্রুত আরোগ্য, দেশের শান্তি, সমৃদ্ধি ও গণতন্ত্র পুনরুদ্ধারের লক্ষ্যে বিশেষ মোনাজাত পরিচালনা করা হয়।