বাবুল মিয়ার মৃত্যুতে জেলা বিএনপির শোক

সিবিএন :
চকরিয়া উপজেলা বিএনপির সভাপতি ,বরইতলীর ডেপুটি বাড়ির কৃতি সন্তান আনসারুল ইসলাম চৌধুরী বাবুল মিয়া (৭৭) ইন্তেকাল করেছেন ( ইন্না লিল্লাহি ওয়া ইন্না ইলাহি রাজিউন)। ৫ ডিসেম্বর দিবাগত রাত ৩.৪০ মিনিটে তিনি শেষ নি:শ্বাস ত্যাগ করেন।
তাঁর মৃত্যুতে গভীর শোক ও শোকসন্তপ্ত পরিবারের প্রতি গভীর সমবেদনা জানিয়েছেন কক্সবাজার জেলা বিএনপির সভাপতি সাবেক হুইপ জনাব শাহজাহান চৌধুরী ও সাধারণ সম্পাদক, সাবেক পিপি এডভোকেট শামীম আরা স্বপ্না।
এক বিবৃতিতে নেতৃবৃন্দ বলেন, আনসারুল ইসলাম চৌধুরী (বাবুল মিয়া) একজন ত্যাগী ও নিবেদিত প্রাণ বিএনপি নেতা ছিলেন। তাকে হারিয়ে আমরা বিএনপি পরিবার শোকাভিভূত। তার মতো দলের প্রতি কমিটেড যোগ্য নেতার শূন্যতা পূরণ হবার মতো নয়।
রাজনীতির মাঠের পরীক্ষিত নেতা আনসারুল ইসলাম চৌধুরী (বাবুল মিয়া)  মৃত্যুতে তার পরিবারের পাশে থাকার আহবান জানাচ্ছি।
কক্সবাজার জেলা বিএনপির পক্ষ থেকে গভীর ভাবে শোক প্রকাশ করছি।